text: Opdateret: Motorvej genåbnet efter uheld 
  03 juli 2018 kl. 07.32
  E45 Sønderjyske Motorvej mellem Padborg og Bov er nu genåbnet efter et motorcykeluheld i nordgående retning tirsdag morgen.
  Et uheld mellem afkørsel 76 Padborg og afkørsel 75 Bov var årsag til, at politiet tirsdag formiddag måtte lede trafikken væk fra motorvejen i nordgående retning ved afkørsel 76 Padborg. 
  Uheldet skete, da en motorcyklist var i gang med at overhale en lastbil. I den forbindelse mistede motorcyklisten herredømmet over sit køretøj og væltede. Lastbilen var ifølge politiet ikke involveret i uheldet.
  Føreren er ifølge Syd- og Sønderjyllands Politi kørt til kontrol på sygehuset, og efter at vejbanen er gjort rent, er begge spor nu genåbnet i nordgående retning.
  Vi arbejder fortsat på motorvejen nord for afkørsel 76 ved Padborg. Vognbanen skal rengøres. Vis hensyn😀#politiet pic.twitter.com/4u2Ie4TUQH
  
  Færdselsuheldet på Sønderjyske Motorvej viste sig, at være et &quot;solo-uheld&quot;, hvor en motorcykel var væltet. Føreren køres til kontrol på sygehuset. Vejen delvis spærret indtil der er ryddet op. Vagtchefen. #politidk
  
  Ambulance og politi på vej til færdselsuheld på Sønderjyske Motorvej nordgående spor ved Padborg. P.t. ej yderligere. Vagtchefen. #politidk pic.twitter.com/dPyVP4iJZH
  
  